АҞӘА, цәыббра 8 - Sputnik. Урыстәыла АҶА аиҳабы Евгени Зиничев имаҵзуратә уалԥшьа анагӡараан машәырла дҭахеит ҳәа аанацҳауеит РИА Новости.
"Урыстәыла АҶА гәалсрыла адырра ҟанаҵоит Евгени Зиничев имаҵзуратә уалԥшьа анагӡараан машәырла дышҭахаз, арктикатә зонаҿ аусбарҭабжьаратә ҽазыҟаҵарақәа рҟны ауаҩԥсы деиқәырхо", - ҳәа рҳәеит аминистрраҟны.
Telegram аҟны ателеканал RT аредактор хада Маргарита Симониан илыҩуеит аҽазыҟаҵарақәа раан Зиничеви аоператори аҿҟьара ахықә ишықәгылаз.
"Аоператор днықәҵәраан аӡы далаҳаит. Иҟаз рацәаҩын, аха иаразнакы аӡәгьы игәааимыгӡаӡеит иҟаҵатәыз. Зиничев хыла аӡы дасит, ахаҳәгьы данҟьеит", - ҳәа лыҩуеит Симониан.
Зиничев диит нанҳәа 18, 1966 шықәсазы Ленинград. Санкт-Петербургтәи абизнеси азини ринститут аекономикатә факультети афинансқәеи акредитқәеи рфакультети дрылгеит. 2013 гшықәсазы Урыстәыла арратә мчрақәа рыштаб хадаҿы азанааҭтә ҽазыҟаҵара дахысит.
1984-1986шықәсқәа рзы Аҩадатәи афлот аҿы аррамаҵзура дахысит. 1987-2015 шықәсақәа рзы аҳәынҭқарратә шәарҭадара аусбарҭақәа рҿы аус иуан.
АҞӘА, цәыббра 18 - Sputnik, Наала Гәымԥҳа. Бабышьра аҳаир баӷәазаҿ асабша цәыббра 18 рзы иаатыит жәларбжьаратәи апарашиуттә спорт азы аицлабрақәа.
Аицлабра иалахәыз гхада зықьметра ажәҩан аҟынтәи адгьыл аҟны ииашаны итәар акәын.
Цәыббра 21 рзы Аҟәа ақалақь Аиааира ашҭаҿ имҩаԥгахоит ачемпионат ахыркәшара.
"Афинал аҟны иқәгылоит зегь иреиӷьхо апарашиутистцәа. Зынӡа х-хәҭакны еихшахоит. Амшқәа бзиахар аԥара азгәаҭоуп Тҟәарчал", - ҳәа азгәеиҭеит аӡбаҩ хада.
Сынтәа ари аицлабра раԥхьаӡа акәны рхы аладырхәуеит Аԥсны еиҿкаау акоманда, уи ӡырнагоит ҩышықәса раԥхьа еиҿкааз аекстремалтә клуб "Skycom”
"Хәҩык рыла ишьақәгылоу Аԥснытәи акоманда еиҿаҳкааит сынтәа раԥхьаӡакәны", - ҳәа азгәеиҭоит аклуб анапхгаҩы Адреи Орлов.
Аԥснытәи акоманда акапитан Светлана Илина илҳәеит, ачемпионат аҟны Аԥсны раԥхьаӡакәны ишалахәхо, убри аҟнытә рҭакԥхықәрагь шыҳараку. Аспортсменцәа рақәзар ирылшо зегь шыҟарҵо алҵшәа бзиақәа аарԥшразы.
Аицлабыҩцәа рыбжьара раԥхьатәи алҵшәа бзиа аалырԥшит "Сибирь" акоманда алахәыла Елена Тарасова.
"Сара 1985 шықәса раахыс апарашиуттә спорт сҽазыҟасҵоит. Аԥсныҟа есышықәса саауеит, аицлабрақәа зегьы срылахәуп. Иахьа амш бзиа иаҳнаҭеит алшара ҳхы бзианы аарԥшра", -ҳәа лҳәоит лара.
Аицлабра актәи амш азы акомандақәа зегьы хәынтә-хәынтә зықьметра иԥароуп.
АҞӘА, цәыббра 18 - Sputnik. Урыстәылауаа абҵарамзазтәи рыԥсшьарамшқәа рхыгара ргәы иҭоуп Аԥсны, Ҭырқәтәыла ЕАЕ, Мысра мамзаргьы Урыстәыла аҩнуҵаҟа. Аха макьана заанаҵтәи аҿаҵарақәа ирыламгаӡацт ҳәа рыҩуеит РИА Новости атурусбарҭақәа рхаҭарнакцәа шьаҭас иҟаҵаны.
Anex Tour аҟны ишазгәарҭаз ала, абҵарамзазтәи аныҳәатә ԥсшьарамшқәа рзы атуристцәа иалырхуа ҭыԥқәоуп аамҭакьаҿла иахьыԥыруа Ҭырқәтәыла, Урыстәыла, Венгриа, Аԥсны ЕАЕ.
Аԥсны ԥшьаха-ԥшьымш 3* змоу асасирҭақәа рыҟны рыхәқәа 48 нызықь мааҭ инадыркны иаԥсоуп.
Абҵара 4 инаркны Ҭырқәтәыла ҩыџьа ԥшьаха-ԥшьымш 5* змоу асасирҭақәа рҿы зегьы уахь иналаҵаны (рыкрыфара, рымҩа) 44 нызқь мааҭ инаркны. Мысра - 104 нызқь мааҭ инаркны. ЕОЕ - 105 нызқь мааҭ. Венгриа 3* змоу асасирҭаҿы ԥшьаха иаԥсоуп 117 нызқь инаркны.
Level.Travel апресс-маҵзураҿы иазгәарҭеит, абҵарамзазтәи аныҳәатә ԥсшьарамшқәа рзы аԥсшьара ицар зҭаху рхыԥхьаӡара акыр ишеиҳау 2019 шықәа иаҿурԥшозар.
Иара убас шәаԥхьар ҟалоит: